R5dwMg/zh-wiki-yue-long huggingface dataset:
物業管理處，係物業管理公司嘅前線部門，係一個辦事處，係平日服務業主、租戶同訪客嘅物業管理人包括保安員報到同出勤嘅前哨站。物業管理處分為中央控制室同服務個處物業嘅出入口關卡點，後者又叫做座頭。而物業管理處係個處物業嘅出勤指揮部，當地主管直接向物業管理公司總部負責同匯報。
佐治俾士係英國裔香港教育家，香港拔萃男書院嘅第二任校長，喺廣東廣州出世。家陣拔萃男書院嘅校名「拔萃」就係「俾士」嘅諧音。因為響嗰個時代，學校，尤其係名校，嘅中文名通常係校長個名嘅譯名，所以拔萃男書院嗰陣時叫「俾士書院」，後來拔萃校方覺得俾士個名唔好聽，所以轉做「拔萃」。
《G殺》係2019年公映嘅港產片，由陳漢娜、杜汶澤、黃璐、李任燊、陸駿光、林善、楊卓娜主演，李卓斌執導。套戲圍繞住一單兇殺案。呢套戲獲香港首部劇情電影計劃贊助拍攝。外景場地都嚮香港，包括銅鑼灣波斯富街舊唐樓、深水埗九龍工業學校、西環蓮香居。
產業路－大學站係連接架空列車系統同西門菲沙大學最重要嘅一個站。粗略估計，每日搭公交車去西門菲沙大學嘅人當中，有一半係喺產業道落架空列車，然後轉搭145號公交車去西門菲沙大學嘅。但係，由於西門菲沙大學喺本拿比山上面，一旦冬天落大雪就有可能被迫封山，所有交通都中斷澌，因此校方喺2009年首次提出興建連接產業道－大學站同大學本部嘅空中纜車，以改善冬季通勤同減少溫室氣特排放。
佢哋嘅出道專輯《Absolute First Album》喺2009年12月發行，又衍生出幾首熱門單曲，包括謊言、TTL 、TTL Listen 2、Bo Peep Bo Peep同一如當初。跟住推出嘅迷你專輯《Temptastic》收錄咗熱門單曲為什麼這樣同Yayaya。
Countdown舉行復出表演，憑為你瘋狂攞到連續兩個Mutizen SBS人氣歌謠同M! Countdown第一名。《Breaking Heart》喺3月3日喺市場發佈，頂峰嗰陣喺每週Gaon排行榜排第2，全年Gaon排行榜排第35，賣出咗40,695拷貝。
雖然ViuTV喺節目預告聲稱呢個節目係《入住請敲門》乾淨版，但同前者無任何關聯，並唔係《入住請敲門》系列一部分。兩者共通點主要係主持陣容都有林婷，而監製都係吳繼業，以及運用咗類似《入住請敲門》標註靈異物位置嘅特效介紹酒店房特別之處同埋會影低主持同嘉賓喺酒店房瞓覺。
逾越節晚餐喺社區或者屋企舉行，除咗屋企人之外，亦都可以有朋友參與。晚餐唔係淨食，而係一種儀式，要用哈加達做指引，跟次序做，除咗食餐之外，重要嘅部分包括朗讀出埃及記入面記載以色列人由古埃及釋放出來，脫離埃及人嘅奴役，重獲自由嘅事蹟，亦都會唸讚美詩篇同 ｢大讚美詩篇｣，同唱逾越節歌曲，儀式中嘅祝頌禱文有啲係逾越節晚餐先有。
查希爾1914年10月15號響喀布爾Deh Afghanan出世，屬於普什圖族杜蘭尼家族德拉爾分支，係穆罕默德·納弟·沙阿同馬赫嘅大仔，祖先蘇丹穆罕默德·汗·德拉爾係前阿富汗國王多斯特·穆罕默德汗嘅兄弟。
查希爾細個響哈比比亞高中附屬嘅Elementary 小學讀書，啲堂多數用英文教。之後佢升讀Amaniya高中，啲堂多數用法文教。後嚟因為老豆出任阿富汗駐法國大使，佢因而到法國留學，先係入讀詹森薩伊中學，跟住響巴士德研究所、蒙比利耶大學學嘢。
雖然阿富汗同軸心國關係唔錯，但佢響二戰期間並冇表態支持定反對，令到阿富汗成為響二戰時期少數可以保持中立嘅國家。響1944至1947年之間，阿富汗經歷咗一系列嘅部落起義。在此之後，查希爾認為阿富汗需要做出改變、要更加現代化，所以佢搵嚟一班外國顧問嚟協助佢嘅改革。
查希爾任內經歷過幾位總理，其中佢堂大佬、以親蘇嘅穆罕默德·達烏德·汗最為重要。達烏德因為唔接受杜蘭線，為咗向巴基斯坦施加壓力而單方面關閉邊境，令到經濟變差，達烏德要求蘇聯幫助，亦因咁傷害到阿富汗嘅唔結盟地位。
但達烏德並未心死，佢認為查希爾缺乏領導能力，又覺得議會阻住真正嘅進步。咁啱響七十年代初，阿富汗經濟開始走下坡，又發生咗天災，開始有人支持達烏德。最終響1973年7月17號，達烏德趁住查希爾去意大利醫隻眼嘅期間發動政變，建立共和制政府。
查希爾一直響羅馬北部Via Cassia嘅別墅入面生活，響嗰度佢成日捉棋、打高爾夫、或者打理下花園。因為人民民主黨政府唔再畀錢佢，所以伊朗國王巴列維就出錢援助佢，而巴列維更加資助埋查希爾兩個仔出外國讀書嘅錢。
1991年，一個扮成葡萄牙記者嘅人想攞刀暗殺查希爾，不過失敗。響親蘇政府落台之後，好多人都希望查希爾能夠返阿富汗、建立一個君主制國家，而巴基斯坦三軍情報局就係反對嘅，佢哋驚查希爾響杜蘭線上嘅立場。1995年，國王嘅前代表Sardar Wali話查希爾會參加談判去完咗個阿富汗戰爭、但始終冇共識。
2002年，即塔利班政府落台後，查希爾響美國嘅支持下、坐意大利軍機返到首都喀布爾，當時佢已經係一位87歲嘅老人家。佢返到阿富汗後受到好多人嘅支持，有人仲提議恢復君主制。同年6月，佢叫嚟各部落嘅阿頭，開一次支爾格大會。
查希爾最終揀咗支持哈米德·卡爾扎伊，而卡爾扎伊響出任阿富汗總統之後就尊佢為「阿富汗國父」，代表住佢響阿富汗歷史上身為民族團結象徵嘅角色，所做嘅貢獻。2002年8月，查希爾搬到阿格住，而阿格係查希爾做國王嗰陣住嘅王宮。
老咗之後嘅查希爾，身體開始越嚟越差。2002年10月訪問法國期間，佢唔小心響沖涼房入面跌親，傷咗肋骨。2003年6月佢到法國醫病期間，佢又整傷股骨。2004年2月，由於佢一直呻自己個腸胃有問題，所以佢由喀布爾坐機到印度新德里醫病。
響生命最後嘅幾年，佢身體好差，要咪高峰裝響佢件衫，啲人先至聽到佢把聲。2007年1月，有媒體指佢已經病得好犀利，瞓響張床上面。最終佢無耐就走咗，終年92歲。卡爾扎伊響國家電視台公佈咗佢嘅死。而佢嘅葬禮就響7月24號響總統府搞，好多政治人都有出席。
潘紹慈喺中學時期畀兩位數學科老師嘅薰陶下，立志投身教育事業。對英文有濃厚興趣嘅佢，決定喺香港城市大學選修英語教學，為日後擔任教師作好準備。完成學士課程後，佢再取得教育文憑，並返到城大完成英語教學文學碩士課程。
之後，佢時不時以民眾聯席同香港政研會兩個牌頭出席或者舉辦一啲政治活動。例如，喺2021年4月29號，佢就連同香港政研會主席鄧德成等人去咗灣仔警察總部請願，話支聯會、教協同職工盟違反國安法。佢面對記者讀稿嘅時候，話教協嘅網站上仍有六四紀念館嘅資料，但被問及六四紀念館有咩不實資訊嘅時候，佢就避開六四嘅部份，又將「反送中」講咗「反佔中」。
麟峯文公祠喺香港新界新田蕃田村，係蕃田村五間文氏公祠之一，係紀念新田文氏開山祖文世歌個仔第八世祖文佛保而起，起祠嘅時間已無從考究，估計大概喺清朝嘉慶年間起，至今已有200幾年歷史。祠堂喺1983年被評為法定古蹟。
麟峯文公祠係傳統嘅三進兩院式青磚建築，入口嘅大廳叫「吐書堂」，前進中門「吐書堂」牌匾係嘉慶丙寅年嘅古物，由當時有「嶺南第一才子」之稱嘅宋湘所寫，中廳供奉歷代文氏祖先嘅神位，而後廳就設有廂房，三個廳堂中間設有兩個庭園。
遊龍出身自粵劇世家，年幼跟隨祖父習氈子功，到過廣州同師弟陸兆郁深造，練得翻騰功夫，後拜文千歲門下，習唱、造、唸、打，擅演袍甲武埸功架。近年隨擊樂領導高潤權習掌板技巧，加強對鑼鼓嘅運用。游龍除擔任各劇團之擊樂領導外同埋粵劇舞台。
莫桂蘭係黃飛鴻嘅第四任老婆，廣東南海人，1930年代去咗香港定居，以傳揚黃飛鴻嘅武術開武館授徒。1944年到1969年佢喺灣仔告士打道嘅「黃飛鴻國術社」教武術、之後到「黃飛鴻健身學院」直至1980年間館結束為止。
哈努斯卡進入埃奧華州立大學，喺球隊司職得分後衛，喺大學期間佢一共入咗1,847分。喺2007年成為大十聯盟全明星陣容，幾個禮拜之後又做咗2007學院全美明星陣容。亞當喺埃奧華州立大學效力一個賽季，之後喺新秀賽季結束之後就轉校去埃奧華大學。
歐洲難民危機，又叫歐洲移民危機，指2010年底爆發阿拉伯之春後，數量爆燈嘅難民同移民由中東、非洲同南亞等地經地中海同巴爾幹半島進入歐盟國家度住而產生嘅移民潮，而其中多數難民嚟自敘利亞、阿富汗同厄立特里亞。
史穎喬係香港無綫電視女藝人。佢本身有1年機艙服務員資歷，2020年參加無綫電視舉辦嘅《衝上雲霄大選》節目，拍宣傳片時獲稱「翻版梁詠琪」，之後喺2021年加入無綫電視成為經理人合約藝員，係《衝上雲霄大選》唯一女參賽者直接加入無綫電視。
史穎喬以前讀梁式芝書院，喺香港樹仁大學讀中國語言及文學系學士，之後去咗香港中文大學讀中國研究系碩士學程，畢業後就做咗空姐。2020年佢因為被裁員，自己對演藝又有興趣，所以報名參選無綫電視嘅《衝上雲霄大選》，繼而入行拍電視劇。
嘉諾撒聖心學校係香港一間女子小學，1860年成立，嚮香港島半山區天主教區建築群。嘉諾撒仁愛女修會屬下一間政府津貼學校。原校嚮半山羅便臣道，1992年1月學校搬去堅道26號。直屬中學係嘉諾撒聖心書院。小學一至六年級有30班。
龍珠橋喺廣州河南龍溪首約不憂廟前，係「溪峽第三橋」，亦係「溪峽四橋」之中最短命嘅。佢係道石屎拱橋，響民國十七年起，農曆九月三號竣工。1966年之後，政府填涌兼拆橋。而家，喺龍溪南首約都可以搵到佢嘅引橋。
古阿明係小學四年級學生，屋企世代都經營茶園嘅生意。古阿明鍾意畫畫，但係佢嘅畫作，喺其他人眼中，只不過係放肆嘅塗鴉。班上嚟咗一個叫郭雲天嘅美術老師，喺古阿明嘅畫中，郭雲天發現咗佢無限嘅潛能，佢決定幫助呢個充滿天份嘅男仔，令到更多人睇得明佢嘅畫，睇得出佢嘅才華。
郭雲天想畀古阿明擔任美術課代表，但係俾學校反對，最終，另一位叫林志鴻嘅男仔擔任呢個職位，因為林志鴻嘅爸爸喺村裏面有好大嘅名氣同好高嘅聲望。喺經歷咗無數次失望同挫敗之後，郭雲天終於發現自己嘅幻想喺現實面前係幾咁幼稚同好笑，佢選擇放棄，靜靜離開咗學校。
根據愛爾蘭外交部提供嘅數據，喺英國確定舉行脫歐公投之後，越來越多喺英國出世或居住，但係有資格申領愛爾蘭護照嘅人，申領愛爾蘭護照。雖然愛爾蘭政府試圖淡化英國脫歐公投同申領愛爾蘭護照之間嘅關係，但係《衛報》喺2016年訪問徂幾位申請人，而爾幾位申請人都聲稱係為徂保住歐盟身份先至申領愛爾蘭護照嘅。
喺行政上，呢啲指定市其實係屬於上一級嘅都道府縣，只不過佢哋嘅自治權會好大，大到有好多方面尤其市政、民政呢啲上一級行政區係干涉唔到佢，因為啲權都下放咗畀佢，同時呢啲市係有下面嘅轄區，反而一般嘅日本城市係無劃區。
政令指定都市唔係話設就設嘅，最起碼要對得住個城市規模、重有政府行政管理能力。喺《地方自治法》入面規定人口要50萬以上，但實際個要求係100萬打上，或者退一步，閒閒哋70萬以上，點都要話可能將來超過100萬噉先得。
第252条の19 政令で指定する人口50万以上の市は、次に掲げる事務のうち都道府県が法律又はこれに基づく政令の定めるところにより処理することとされているものの全部又は一部で政令で定めるものを、政令で定めるところにより、処理することができる。
政令指定都市、中核市同特例市係有分別嘅。成為政令指定都市之後，一般城市嘅權限會增加，有一種講法係，都道府縣所擁有嘅80%權力會下放畀政令指定都市，而中核市只能喺都道府縣得到相對政令指定都市70%嘅權力，特例市就有30%。
東京晴空塔係個喺日本東京都墨田區嘅電波塔，喺2008年7月14號動工，2012年2月29號完工、同年5月22日正式啟用。佢高634公尺，喺2011年11月17號獲得健力氏世界紀錄認證為「世界第一高塔」，係全世界最高嘅塔式建築。
呢種遊戲同大富翁差唔多噉玩法，但同大富翁遊戲唔同，呢種遊戲係加入咗《龍之谷》遊戲入面出現過嘅人氣副本同巢穴啲嘢，重可以整成以象徵性嘅波士怪物嘅地標。而呢種遊戲喺2014年7月30號開始營運，2014年11月5號結束營運。
《智齒》係2021年上畫嘅港產片，由林家棟、劉雅瑟、李淳、沈震軒、廖子妤、陳漢娜、蘇偉泉、池內博之主演，鄭保瑞執導。故仔講一單連環兇殺案。由於呢套戲有太多血腥暴力嘅鏡頭，根據《電檢條例》，本片被列為三級片。
植物高大概3dm，地下係匍匐根莖，喺節度生根。葉一般一抽生喺根莖位或節度，長線形或帶狀披針形，先端逐漸尖，長15~30cm。花係穗狀花序，淡紅色，一般生喺花莖上邊，花細而清香，一般喺每年秋末開花。果係波形漿果，熟嗰時係紫紅色。
李斯特城嘅前身「李斯特福斯」喺1884年成立 ，喺福斯路附近嘅球場比賽。1891年開始，隊波就搬到費拔街球場），1894年，隊波被揀中。開始踢英格蘭足球聯賽。1919年改名做「李斯特城」。2002年，球隊離開費拔街球場，搬入附近嘅獲加球場，2011年，因為易權而改名做皇權球場。
李斯特城奇跡咁贏咗2015年至2016年英格蘭超級足球聯賽，都係佢哋第一個頂級聯賽冠軍。對於博彩公司嚟講，呢次係體育界長久之來最慘痛嘅經驗，因為佢哋當初嘅高賠率要付出高昂嘅金錢。喺攞到英超冠軍之前，李斯特城最好嘅成績係1928年至1929年球季）獲得嘅亞軍。
李斯特城嘅前身喺1884年由維杰斯頓學校嘅一群舊生團體建立，叫做「李斯特福斯」嘅球會，球會喺1890年加入「英格蘭足總」。 喺1891年搬到費拔街球場之前，球會曾經喺5個場地用作比賽，包括喺市中心東南部嘅維多利亞公園、貝爾格雷夫路板球場同埋單車公園。
喺1919年，第一次世界大戰結束之後英格蘭足球聯賽再次開始，李斯特福斯一度因為財政困難停止運作。球會後來恢復返運作，都差不多喺呢個時侯改名做「李斯特城足球會」，這次改名係因應李斯特行政區最近被賦予城市地位。
雖然李斯特城升班到甲組聯賽一季之後就降班乙組聯賽，但球會喺時任主教練戴夫·哈利迪嘅體系下喺1957年重返甲級聯賽，而球員羅利喺以單賽季44個入波打破咗球會紀錄。 李斯特城喺甲組聯賽一直逗留到1969年，一共十二年。
唔好彩，華萊士都唔可以帶領球隊維持在甲組聯賽作賽，但球會卻殺進1982年足總盃4強。李斯特城下一名主教練是戈頓·米爾恩，佢喺1983年帶領球會再次重返頂級聯賽行列。呢個時侯，李斯特城出現一名後來人所共知嘅出色球員加利·連尼加，在連尼加嘅幫助下，李斯特城喺1980年代初保住甲組聯賽一席，但佢嘅出色表現很快令佢被其他一線球隊垂青，1985年，李斯特城將連尼加賣到愛華頓，兩年後李斯特城再度降班收場。
李斯特城在1970年代開始喺英格蘭頂組及次組聯賽之間浮沉，領隊米爾恩喺1986年離任並喺1987年由戴維·普利特取代佢嘅位置，佢喺1991年1月因為李斯特城深陷降落丙級聯賽嘅旋渦而被解僱。戈頓·李喺季中臨危受命直至賽季結束。
李斯特城喺1996年升上英超後，連續四個球季都取得聯賽榜前十名，同時喺1997年至2000年間，喺四年內三次打入聯賽盃決賽，並在1997年及2000年奪得聯賽盃冠軍，亦為球會三十年嚟第一次取得參加歐洲賽嘅資格。
2002年10月，李斯特城因欠債3千萬英鎊而被接管，原因包括喪失電視轉播費用、龐大嘅球員薪酬支出、球員轉會費較預期少及起好新球場嘅龐大花費。阿當斯都喺該賽季被禁止喺轉會市場上作出任何交易，即使球會後來被連尼加啟動500萬英鎊嘅拯救計劃都於事無補。
阿當斯喺2004年10月辭任李斯特城領隊，球隊改為克雷格·萊文出任領隊一職，但由於萊文唔止未能帶領球隊重返英超，而且令球隊一度陷入英冠嘅降班區內，15個月後被炒魷魚，佢嘅助手羅布·凱利成為球隊嘅看守領隊。
在2006年10月，前樸茨茅夫主席曼達里奇表示有興趣收購足球會，據報道報價喺420萬英鎊至600萬英鎊之間。2007年2月13日，曼達里奇正式收購李斯特城。同年4月11日羅布·凱利被球會炒魷魚，李斯特城改由奈傑爾·沃辛頓成為看守領隊直至賽季結束。
沃辛頓喺該季帶領球隊護級成功，但球季結束後佢冇成為正式主教練。2007年5月25號，李斯特城改任前米爾頓凱恩斯主教練馬丁·艾倫為新領隊，雙方簽訂3年合約。但艾倫與球會主席嘅關係在新球季開始不久就惡化。
2007年8月底艾倫在執教4場比賽後就離任。2007年9月13日，曼達里奇宣佈球會改任加里·梅格森為新領隊，並形容佢係一名有「豐富經驗」嘅教練。可惜梅格森只帶領李斯特城6個禮拜就喺2007年10月24號轉投保頓。
2日之後，斯文·約蘭·艾歷臣，他在球會大敗給樸茨茅夫後已經接近加盟球會，並與球會簽咗2年合同。 2011年2月10日，泰國亞洲足球投資財團嘅成員維猜·西瓦德諾巴帕被任命做球會新主席，填補喺舊年11月前主席曼德里奇因收購錫周三而離任後所補下的主席空缺。
2015年6月30日，李斯特城領隊皮雅臣被球會以「工作關係不合」為由解僱，外界盛傳呢次炒魷魚係與身為球會球員嘅皮雅臣個仔占士·皮雅臣有關，他喺球隊於泰國進行季前熱身賽時，與另外2名球員涉及同當地三名女子嘅集體性愛影片流出，當中並有種族主義嘲弄嘅行為。
從2015年8月～11月嘅前14場聯賽，李斯特城取得8勝5和1負嘅佳績，前鋒占美·華迪更連續11場比賽每場都有入波，總共為李斯特城入13球，打破咗曾效力曼聯嘅荷蘭前鋒雲尼斯達萊嘅連續10場英超賽事有入波紀錄，成為英超連續入波紀錄最長嘅球員。
而李斯特城奪得英超錦標亦被形容世界體壇其中一個最大嘅驚喜，同時都增加咗李斯特市喺世界嘅知名度同埋吸引性。有評論指李斯特城奪冠會激起其他英格蘭球會嘅新足球思維，同埋令到中小型球會精神面貌出現改變。而一部以李斯特城前鋒占美·華迪嘅故仔為題材嘅電影，亦喺2016年4月開始籌劃。
李斯特城完成首循環十九場聯賽，輸咗其中九場，只係得20分排聯賽榜第十五位。但李斯特城喺首次參加嘅歐聯賽事，有出色表現，分組賽以六戰四勝一和一負嘅成績，壓倒波圖同埋哥本哈根，提早一輪確定以首名出線十六強淘汰賽。
李斯特城解僱雲尼亞里後，由助教格力·莎士比亞暫代領隊一職。李斯特城喺聯賽成績開始反彈，跟住聯賽取得五連勝，令李斯特城喺2017年4月上旬回升到聯賽榜第十一位，脫離降班威脅，而喺聯賽連勝嘅佳績亦令暫代領隊格力·莎士比亞喺領軍唔夠二十日就成為李斯特城正式領隊。
2017/18年度球季，格力·莎士比亞帶領嘅李斯特城季初只取得8戰1勝3和4負排尾三，雖然係同李斯特城季初接連面對英超四大豪門有關，但2017年10月17號，領隊莎士比亞俾李斯特城炒咗。10月25號，李斯特城委任前修咸頓足球會領隊克勞德·佩爾為新領隊。
李斯特城喺克勞德·佩爾帶領下，喺2018/19年度聯賽偶有佳作，例如曾經喺「聖誕新年快車期」接連擊敗車路士同埋曼城兩支前列勁旅，但自2019年元旦李斯特城作客擊敗愛華頓後，跟住六場聯賽錄得一和五負嘅劣勢，足總盃第三圈更爆冷俾低組別球隊淘汰。
苗栗市喺臺灣西北部，大概喺苗栗縣嘅中間偏西北處，係全縣政治中心。北以後龍溪同後龍鎮為界，東隔後龍溪同頭屋鄉、公館鄉相望，南鄰西湖鄉、銅鑼鄉。行政區輪廓似倒立嘅「香圓瓜」，北闊南窄，南北較長，總面積約37.
慕尼黑係德國拜仁州嘅首府，人口有135萬，係德國南部嘅第一大城、全德國第三大城同歐洲聯盟范圍內十二大城之一。而且都會區嘅人口達到270萬。係德國重要嘅經濟、交通、科技同文化中心同最繁榮嘅歐洲城市之一。
深圳蛇口自貿區係中共中央政治局喺2015年3月24號開過會，決定咗喺2015年4月21號而成立嘅一個園區。喺自貿區屬廣東片，喺地理上屬深圳市南山區。佢既係最有港味，又係離香港最近嘅一個自貿區。佢嘅功能係用好最新嘅CEPA談判成果，將會進一步推動香港嘅產業有穩定同發展嘅成果，進一步提升香港嘅優勢產業輻射同對外效應，帶動成個蛇口嘅高端製造業出現創新同升級，同時重鼓勵廣東同珠三角地區快啲將傳統製造業升級。
臘八即係臘月初八，臘月即係農曆12月，呢日又叫做「成道節」、「成道會」、「佛成道日」，本來係一個佛教節日，係中國傳統入面，春節之前，除咗冬至之外另一個重要節日。不過而家已經唔多人慶祝呢個節日，只係喺中國江南、東北、西北地區重有啲人會慶祝。
臘八節原本係中國古代嘅臘祭，因為古代中國人係以農業為主，而當每年豐收嘅話，古時啲人就會認為係神靈保佑嘅結果，於是就會舉行慶祝活動。後來有人喺臘祭之後順便做埋宴鄉活動，慢慢就發展成祭祀祖宗嘅活動。一路到南北朝時期，就正式定咗臘月初八做臘八節。
根據佛教傳說講，佛祖釋迦牟尼係喺十二月初八成道，喺佢成道之前，因為修苦行而唔食嘢，搞到骨瘦如柴，諗住放棄苦行，呢個時候有個牧羊女仔畀咗啲乳糜佢食，食咗之後有返體力，之後佢就坐喺菩提樹下面沉思成道，創立佛教。
2006年加入咗 Phoenix Model 做模特兒，而加入呢行，做過 Phoenix Model、Alice Ko fashion tour 2006、Icon Model Management。
返香港之後，2009年1月為香港渣打銀行拍平面廣告，同年重幫香港吉之島百貨做廣告，3月又喺馬灣主題公園電影挪亞方舟入面演挪亞第三個仔雅弗。又為香港海洋公園史前夏水禮飾演恐龍帝國嘅一個史前古代人喺度噴水嘅電視廣告。
6月尾，有個別傳媒喺網上揾到吳雲甫男扮女裝嘅舊相，話吳雲甫有「易服癖」同「變態」，又話吳雲甫喺加國嗰陣「行為放蕩」。吳雲甫即刻返去TVB香港先生嘅個人Blog 度澄清 。其實所謂嘅「易服癖」只係佢喺2006年12月參加咗加拿大中文電台嗰個《超級新星全能藝人選拔賽》中一個文藝表演嘅趣喜劇角色，憑住嗰次表演，佢重攞埋《最受現場觀眾歡迎獎》。
丹斯里廖中萊係馬來西亞政治人物，祖籍客家梅州市大埔縣三河鎮，喺馬來西亞馬六甲州野新縣出世，係第10任馬華公會總會長。佢亦曾經擔任彭亨文冬國會議員、馬來西亞衛生部長等職，並喺2018年馬來西亞大選被黃德擊敗後裸退，成為普通黨員。
捕魚蛛通常唔用蜘蛛絲嚟捉嘢食，反而係攞個網嚟裝住啲蛋。作用就好似育嬰室咁！蜘蛛乸只係花好少時間就整咗做網出嚟，載住啲蛋周圍咁走！通常都可以載24個鐘頭，而北美洲嘅捕食蜘蛛仔，甚至會留喺個網到作個禮拜咁耐先至走添！
霍穎璇係香港理工大學學生，2021年俾林作阿媽王莉妮提名參選香港小姐，成功進入第二輪面試。 2020年加入林作旗下嘅保險顧問團隊賣保險。2022年，達到Mdrt，建立 @team.bronte團隊。。
公園北邊一景，入門之後行左邊條路入去，屬落坡道路。嗰度可以睇到紅楓湖、芙蓉棧道、石門花田、石門香雪、石門溪流景區。雖然石門溪流亦係公園海拔最低嘅地方，但係過咗石門溪流之後繼續行落去，就係直線上山地方，可以去到三仙會天堂同天堂頂景區。
景區西北角一景，亦係休閒踏青嘅好去處，有長達800m嘅環湖樟木棧道，周圍都有楓樹，而且湖對面有山烏桕。每年10月到第二年1月期間，有好多人嚟呢度睇紅葉，因為嗰時陽光射落啲樹葉度出現光影交錯現象，而成為一片五彩斑斕嘅童話世界噉。
景區西北角一景，係600m嘅石基親水步道同木板親水棧道。條路從入口開始一直到石門中心區，附近有石門香雪、石門中心區、石門幽谷同桃花園等景點。棧道同溪流接埋一齊，兩邊都有種芙蓉花。喺每年春末夏初時節，出現一日三變嘅照水芙蓉景象。
景區東北角一景。兩座石山林立兼超多怪石，嗰度可以上到去三仙會天堂，路上啲風景喺春夏時期最靚。到三仙會天堂後有個12畝嘅細天池，跟住天池水渠條路可以上到去超多古樹嘅大森林，而且同石灶景區嘅森林小道連埋一齊。
景區北邊一景。入面有千畝連片嘅梅林，大多數係青梅。喺每年冬天開花時，睇落去好似北國風光噉，從好遠睇落去好似白雪噉。每年冬天有好多遊客嚟呢度睇梅。從2022年12月13號開始，景區亦開發咗通去大峽谷探險區嘅道路通上去石灶景區嘅蓮花湖、廣州第一臺嗰邊。
又叫廣州第一台，景區西南角一景。去到亭閣位置有海拔888m高，亦係廣州地區最高嘅觀景台，有分主副兩塔。其中主塔佔地面積400m²，高10m，喺天晴時可以望到從化大部分地區。登山步道有900m長，一共999級，行嗮大概要半個鐘頭。
景區東南角一景。喺南天池對面有密密麻麻嘅原始次生林，有好多樹從出世到而家有成幾個世紀都有。入面重有條通去國際森林浴場嘅森林小道，同石門景區嘅森林探險區連埋一齊。條路全長大概1km，而且超靜，氧負離子含量重多過好多座公園同山，啱嗮用嚟健身同呼吸新鮮空氣。
景區東南角一景，X934鄉道嘅K23+500位置。有近百畝面積，既係廣州海拔最高兼面積最大嘅水生植物園，又係有科研、物種保育、科普教育同埋旅遊休閒功能喺埋一齊嘅綜合性水生植物園。入面種咗好多水生植物，喺植物園入面500幾米棧道入面，種咗睡蓮、美人蕉、水蔥、水竹、花葉蘆葦、水杉等植物。
景區東南角一景，所在地區有海拔790m咁高。佢既然係華南地區保存得比較好嘅南亞熱帶原始次生林，又係中國大陸第一間國際森林浴場。面積大概1.6萬畝，森林覆盖率去到98.9%。入面保存住複雜同穩定嘅生態系統同好多珍稀野生動植物。
紅花荷路口入去800m路程同埋石門香雪入去1.9km路程之間嘅海拔550m高崖地方。由負責搞「銀葉茶」嘅民福股份有限公司喺大清光緒己亥年搞出嚟。嗰時爲咗生計、靠山食山而利用咗周邊豐富嘅木材資源將樹木斬成好多橛而喺炭窯入面點著。
紅花荷路口入去750m路程同埋石門香雪入去1.95km路程之間嘅海拔552m高崖地方，大清光緒己亥年起好，啲人用手開山劈石整渠引跌死狗啲水到塘仔淋農田。自從做「銀葉茶」嘅民福股份有限公司喺民國廿五年執咗笠之後，茶園一直冇人理。
景區東北角一景，要通過石門景區嘅三仙會天堂道路或石灶景區嘅國際森林浴場入面搵森林小道條路上去先至到。佢係廣州最高海拔嘅地方，而且山高氣爽、超多樹林。氣溫比地面低7.2℃，比廣州市區低8～9℃。喺山頂重有嚿天王石，佢同附近嘅天堂二峯、馬騮額、橫坑頂形成四大雄峰。
呢條河初期嗌做安樂水，後嚟因為有座遇龍橋而改成噉嘅名。源頭喺臨桂南邊山鄉永平村譚家坉西南邊冇幾遠嘅位開始流出，向東經過陽朔金寶鄉利學村，流到高田鎮鳳樓村嘅大榕樹景區之後同金寶河匯合兼轉向東流。去到陽朔縣城南邊嘅矮山村轉向北流，到縣城東南邊嘅書童山工農桥位同灕江匯合。
間廟喺大元至順元年起好，喺大清道光庚子年重修過，後嚟年久失修溶溶爛爛。1958年大躍進時將間廟拆咗，但拆除工程完咗之後賴低咗嚿地基嘅手尾，直到1978年改革開放之後，由於長洲地區開始發展旅遊業，加上下莊聯社話要保護當地街區歷史同文化，喺1996年12月8號喺舊時間廟嘅地基度重新起返間洪聖廟出嚟，直到1997年夏起好。
辛棄疾除徂係政治家之外，重係南宋豪放派詞人嘅代表，同蘇軾合稱「蘇辛」，同李清照並稱「濟南二安」，同另一位愛國詩人陸放翁更加不相伯仲。好多人認為，辛棄疾嘅詞風「激昂豪邁，風流豪放」，代表到南宋豪放詞嘅最高成就。
，簡稱ACB，係澳洲嘅自我監管協會之一，1970年由澳洲政府考慮到電影同公開發佈作品出現鹹濕或血腥、暴力、嗌交、打交、粗口等一系列暴力嘅拗數而成立。主要職責係監管公開發佈啲電影作品嘅年紀同內容嘅分級。
還我們公義 903個個為什麼？係叱咤903喺2019年8月12號嘅限定節目，由903嘅團隊主持，以及朝早10點到翌日凌晨2點播出。主要都係播放聽眾留言，透過大氣電波問政府同埋警方嘅問題，當日下晝兩點至三點以及三點九至五點四分別直播民間記者會以及警察公共關係科記者會。
深信電影作為一個具有豐富文化同藝術底蘊嘅媒介，對兒童同青少年嘅思維發展幫助良多。電影節銳意透過為兒童同青少年提供欣賞同討論唔同種類電影嘅機會，豐富佢哋對文化、藝術、創意媒體嘅了解，通過「閱讀」電影故事，拓寬佢哋對世界嘅想像，從而培養佢哋嘅自由思想同創意。
《風雨同路兩支公》係一部2011年美國喜劇電影，由Jonathan Levine做導演。主演係祖瑟夫哥頓利域、Seth Rogen、Anna Kendrick、Bryce Dallas Howard、Anjelica Huston。
《葡萄牙人》，係葡萄牙共和國嘅國歌。歌詞譜自亨利克·洛佩斯·德·孟東薩，由歐弗利多·奇作曲。由於英國喺19世紀末落最後通牒挑釁葡萄牙，要葡萄牙軍隊退出喺安哥拉同莫三鼻給之間嘅領土，激起咗民族主義嘅熱潮，所以誕生咗呢首富有戰鬥力嘅歌。
1890年1月11號，英國發出最後通牒，要求葡萄牙全面放棄佢嘅粉紅地圖計劃。之後英方更派軍艦遠赴首都里斯本港口，威脅葡方如果唔下令撤走非洲莫三鼻給同安哥拉之間嘅葡萄牙軍隊，就會對里斯本開火。朝廷喺英國嘅威脅下，唯有應承英方嘅條件。
共和黨人作家孟東薩有感於此，作咗一首詩，敦促佢嘅同胞為祖國戰鬥，重透過描寫海軍來稱頌國家，尤其係15到16世紀嘅歷史。歐弗利多·奇為首詩作曲，呢首歌即刻得人鍾意，表達咗葡萄牙人對葡萄牙當局向英國人跪地喂豬乸嘅唔啹。
1891年1月31號，共和主義者喺葡萄牙北部城市波圖起革命，高唱呢首歌。後來革命被鎮壓，歌曲亦被取締。1910年10月5號，革命成功推冧布拉干薩王朝，廢除君主制，建立葡萄牙共和國。1911年，呢首歌正式立法變咗葡萄牙嘅國歌。
大鱷町東西闊20.5公里，南北長16.4公里，面積有163.43平方公里，位於青森縣津輕地區南端，距離縣首府青森市大約50公里。北面同西面同係弘前市，東面係平川市，南面就係秋田縣。大鰐町以滑雪、溫泉同蘋果為主要特色。
佢既係廣州唯一搞水上公共交通事業嘅國有企業，又係廣州地區擁有碼頭數量最多嘅企業。屬下有公交一分公司、白鷗旅遊分公司、碼頭物業管理分公司、船廠、廣告分公司等5間分支機構同長洲渡車船、廣州之星遊輪、廣舶遊船同埋從化流溪遊船等4間參股控股公司。
根據2008年頒布嘅《不丹王國選舉法》規定，國民議會一定要喺上屆任期結束之後嘅90日內舉行選舉。由於喺2008年選出嘅國民議會任期去到2013年4月20號，所以不丹要喺90日內選出新一屆嘅國民議會議員。
參與呢之選舉嘅政黨有四個，包括執政黨不丹繁榮進步黨、同埋反對黨人民民主黨，以及兩個分別係Druk Nymrub Tshogpa同Druck Chirwang Tshogpa嘅新政黨，呢兩個政黨都係由女性嚟做黨主席。
人民民主黨喺政綱入面提出要加強不丹同印度嘅關係，而中央政府亦都要將權力下放畀人民同地方政府嘅手上。外面認為，印度喺競選活動期間停咗畀不丹嘅能源補貼措施，係為咗懲罰不丹諗住同中國搞好關係嘅執政黨。印度停咗補貼冇耐，不丹嘅能源價就係咁坐火箭升高，令到印度同不丹之間嘅關係變咗呢次選舉嘅重要議題。
香港開埠初期，華人、西人、印度人大集會，而放貴利嘅多數係「白頭摩羅」。白頭摩羅扮相特別，鍾意戴隻銅銀咁大嘅耳環，隻耳要穿個耳窿，耳珠墜落嚟耳窿睇起嚟好大，就有人將呢種耳窿同貴利嘅無底窿聯想埋一齊，而創出「大耳窿」噉嘅叫法。
一般住喺亞洲南部熱帶地方，由印度、斯里蘭卡東部都南中國，東南亞都搵倒佢哋。喺香港有啲地區都有，鍾意留響榕樹、操場、籃球場度。1860年左右，珠頸班鳩俾人帶到去澳洲墨爾本，喺澳洲開枝散業，取代嗰度嘅原生種類。
WebDNA 係一隻伺服器方面嘅腳本、解釋性語言，有個嵌入式嘅資料庫系統，專為網絡設計。佢嘅主要用途係搭起資料庫驅動嘅動態網頁應用程式。1995年發布，1998年註冊做商標。WebDNA 而家由 WebDNA Software Corporation 維護。
安德列斯·艾斯高巴，全名安德列斯·艾斯高巴·薩爾達里亞加，係哥倫比亞已故足球員，生前司職後衛。曾經喺1985年到1994年代表哥倫比亞足球代表隊出賽，波衫冧巴2號。佢長期擔任隊長，代表哥倫比亞隊出戰過1990年同1994年兩屆FIFA世界盃。
仿真芝士大多數由大豆製成，但亦都有由米、杏仁、營養酵母或其他非乳品物質製成。仿真芝士就好似植物性奶油嘅替代品，可以用來替代各種芝士產品。呢啲產品通常都被某尐食物偏好者消費，例如純素食主義者、教條限制者、乳糖不耐症或牛奶過敏患者。
《法證先鋒》係香港電視廣播有限公司一齣時裝電視劇，喺2006年6月13號至7月16號期間播出，一共25集，監製梅小青。喺2007年9月開拍第二輯《法證先鋒II》，之後喺2011年1月開拍第三輯《法證先鋒III》同喺2018年10月開拍第四輯《法證先鋒IV》。
金合歡之所以有朝開晚閉嘅習慣，係因為佢嘅花葉柄基部嘅關節部位啲細胞有好靈敏嘅光同熱反應。喺每日朝早，由於太陽東升，地面啲光強度同溫度都逐漸升高，花嘅葉柄基部啲細胞都逐漸吸水，由於細胞脹大咗，啲花葉都開咗出嚟。
佢喺2011年香港區議會選舉參選美孚南選區，以1987票打贏公民黨王德全，成功當選，2015年成功冧莊，去到2019年，因為親政府陣營逆民意強推逃犯條例修訂草案，選情大受影響，輸畀王德全徒弟周琬雯，連任失敗。
趙得福夫婦借分身家之名，吞咗細佬得祿嘅家產，重將得祿趕去馬騮山耕田。得祿喺田度發現一個大冬瓜，有一隻馬騮王用一個神鑼同佢交換。原來個神纙能完成佢哋嘅任何願望，得祿用個神鑼變咗啲農具出來改善生活之後，重不念舊惡，慷慨咁將個神鑼送畀得福兩夫婦。
維吉爾係奧古斯都時代嘅古羅馬詩人。作品有《牧歌集》、《農事詩》、史詩《埃涅阿斯紀》三部傑作。其中嘅《埃涅阿斯紀》長十二冊，係代表作羅馬帝國文學最高成就嘅巨著。因此，佢都畀羅馬人奉做國民詩人、畀當代及後世廣泛認為係古羅馬最偉大嘅詩人，乃至世界文學史上最偉大嘅文學家之一。
學校喺1965年8月成立，初期喺新港西路120號啲校舍辦學。初期計劃搞廣州市第六技工學校，但嗰年因為太多中學生入學，加上廣州市區間間中學啲學生多到井噴而改成普通中學。雖然籌劃期間打算用「新港中學」嘅名，但最後流產咗，原校址變成嗰時啱成立無耐嘅新港路小學。
王應睞來自個華僑家族。1907年，佢響福建金門山後社度出世。王幼年坎坷，兩歲死老頭，六歲死老母。呢種遭遇，令佢更加堅強同勤力。不過佢聰穎過人，四歲入公立私塾讀書。11歲跟二哥三哥讀鼓浪嶼名校英華書院，6年半讀晒9年書。
佢去北平養病，1933年入咗燕京大學做研究生。佢因為呢個傳染病，決定改讀生物化學，以助窮人醫病。佢響裏便研究哥羅方、甲苯同蛋白酶之間嘅作用，重有豆漿年奶嘅消化率。1934年佢又病過，又要休養。1936年，佢病好就返金陵大學做講師，主攻農村營養。
1937年，日本攻入中國，佢返去鼓浪嶼。同年，王應睞考到庚子賠款獎學金到劍橋大學，同行重有魯桂珍同沈詩章。佢博士班度跟L. J. Harris研究維化命，發明硫色素熒光測定法，可以用簡單方法，準確測維他命B1含量。
連帶研究到其他維他命B，同埋維他命C嘅測定法，1941年因為成就卓越，免試得生物化學博士。之後，佢繼續留響劍橋，入Dunn實驗室，同T. Moore研究出維他命A過多中毒嘅原因。之後，1943年同David Keilin研究血紅素。
返中國之後，做過南京中央大學醫學院生物化學教授、中央研究院上海醫學研究所高級研究員。1949年，中國共產黨成立中國人民共和國之後，佢做過中國科學院上海生理生化所副所長、生化所所長。佢即極搵留學生返中國做生物化學研究，好似同佢合稱劍橋三劍俠嘅曹天欽同鄒承魯，都來到生化所。
1955年，佢就做咗中國科學院院士。1958年，中共派佢去搞中國科學院上海分院，重做埋院長。佢一直有搞生物化學班，1961年，就育出四百人。1965年9月，佢帶佢班科學家，做到世界上第一隻合成牛胰島素。
1966年到1976年，文化大革命期間，生化所畀人批鬥，畀人話係小劍橋。所內有人離開，有人自盡，人材零落。王應睞幸存落來，不過研究就停頓咗。文革之後秩序恢復，佢繼續搞班。1981年，佢又帶住班科學家合成到世界第一隻人工嘅轉移核醣核酸。
王應睞將生物化學研究引入中國，唔再係邊緣學科。佢同T.Moore發現咗點解過量維他命A會中毒。無耐，又證到豆科植物根瘤，係有血紅蛋白。佢又研究過寄生馬胃嘅馬蠅，蠅有特殊血紅蛋白，唔同生活條件，血紅蛋白有唔同性質同功能。
粵港澳，又可以講省港澳、穗港澳，係指廣州、香港、澳門三個地頭，呢個係南粵地區發展最快、財富最集中嘅地區。民間一路有「廣州城」、「香港地」、「澳門街」嘅講法。另外仲有「粵港澳湛」嘅講法，因香港、澳門仲有湛江，都係有過西人嘅管治。
「省」係可以指廣東省城廣州市。由於地理人口嘅緊密度極高，作為經濟、文化體，同時三地都係有同屬廣東嘅歷史，經常俾睇做係一體。唔少時候，香港同廣州嘅合作係較為受關注，一般就講粵港、省港，如省港大罷工、省港盃等。
前214年秦朝征服咗百越，之後設咗南海郡，其中下設嘅番禺縣管轄埋香港、澳門。到咗東晉咸和六年，港澳改由寶安縣管轄。宋紹興二十二年，澳門劃咗畀香山。明萬曆元年，香港劃咗畀新安縣。建置呢陣開始定咗型，直至葡萄牙人同英國人，喺16世紀中葉同19世紀中葉，分別居留、管治兩地之前。
之後就出現咗粵同港、澳有咗各自嘅政府系統，而呈現「三國分治」嘅局面。喺港澳嘅主權再移交俾中共前，三地嘅政府間關係，實質就變咗三地所屬嘅宗主國間、中央政府層嘅外交關係，而受制於呢種國際間關係，到咗中共建政後嘅改革開放之後，三地政府又喺經濟層面發展返合作關係。
喺澳門定居嘅葡萄牙人，喺1580年自己選咗法官，喺當地實施埋葡國嘅法律，呢個仲要係喺明政府控制咁嘅領土度搞，自不然明朝廷係唔會應承呢種做法嘅。新到任嘅兩廣總督劉堯誨就代表咗朝廷，責備兼查辦咗呢次活動。
後尾澳門地方長官、葡國貿易船隊司令官米南德嘅代表本內拉去同明官府啲人傾咗一輪，而平息咗事態。而嗰陣嘅明政府係強調返，居澳葡人必須服從朝廷官員嘅管轄。到咗1582年左右，明政府喺行政、司法、課稅等方面，對澳門建立咗套特殊嘅管轄制度，譬如喺1584年，明官府就出面「任命」咗居澳葡人嘅首領「管理」啲葡人，仲「授予」首領管理住埋喺居留地入邊嘅華籍商人同居民嘅權力。
各類入口貨入邊最大佔比嘅係銀元，據計算萬曆元年至崇禎十七年，葡萄牙、西班牙、日本等國經澳門輸入嘅白銀，超過咗1億。喺閉關鎖國時期，外國商船冇法直入廣州做生意，外商亦冇法居留，澳門就成咗入粤外商船舶嘅港口，仲有到廣州繼續做生意嘅外商嘅旅居地。
到咗1578年，明政府允許返啲外商入廣州做生意，東南亞各國商人同其他外國商人，就唔再停留澳門而紛紛直接去返廣州做生意，澳門慢慢變成咗葡萄牙獨佔嘅商埠。而貿易重心轉移嘅同時，廣東地方官仲制訂咗詳細辦法，管控喺當地嘅外商同啲外貿活動，包括咗外商必須有同業組織指定嘅富有華商做「擔保」，而唔遵守嘅外商有機會冇法獲得當地服務同生活用品。
香港範圍盛產海鹽。喺南宋初年，朝廷試過喺九龍灣一帶設立官富場，管理當地嘅產鹽事務，係嗰時南海郡東莞縣四大鹽場之一。另一方面，朝廷嚴禁咗近官家鹽場嘅大奚山傜民自己做鹽業，但初時係搞懷柔政策，打擊「私鹽」冇乜收效。
而由明到清初，東莞所產嘅莞香成為咗上貢佳品，唔止喺廣東入邊暢銷，仲遠銷內地乃至日本，同埋南直隸、浙江等地嘅需求極大。製香業就咁喺香港興盛咗起身，當其時喺瀝源，大奚山沙螺灣等地生產嘅香樹製品，會用啲木箱裝好嗮，跟著啲貨經陸路運去尖沙頭嘅香埠頭，用艇仔送到石排灣集中堆放，再用俗稱「大眼雞」嘅艚船運上去廣州。
明朝政府喺洪武四年，設置咗廣東市舶提舉司，由呢度派咗名副提舉落澳門，負責徵收外國船貨嘅關稅。喺隆慶五年前，係按明初貢舶貿易「十抽五」嘅抽分制收稅。之後改咗用「丈抽法」徵稅，外商啲稅負相對少過「十抽五」。
廣東地方官府後期注意到，葡萄牙商人同華商係自己喺大明境內做生意，明官府自己就收唔到啲稅。為咗再有錢收，官府由萬曆六年開始畀澳門嘅葡萄牙商人，喺每年夏、冬兩季到廣州河南海珠島，參加會開幾個禮拜嘅定期市，同啲華商喺官府監視下做生意，入境嘅葡商同時會被官府徵收啲巨額船餉，仲有貨稅。
到咗唐朝時廣州係南方嘅最大商港，嗰陣時啲由印度、波斯灣仲有南洋諸地嚟嘅外國海船去廣州通商，會行近屯門一帶啲深水嘅東面航道上廣州，而商船往返廣州都會逗留屯門呢個外港，啲商船喺返航時，會先到屯門避風、等著返季風之後再扯𢃇繼續行。
屯門就咁做咗廣州到波斯灣之間航線嘅第二個啟航港口，同時亦係由大陸入大洋前，最後一個補給物資嘅供應站，係嗰陣重要嘅交通樞紐。大唐為咗保護海上貿易仲有強化維安，喺公元736年就喺呢處設立咗軍港 。屯門個名可以話就係由此而來。
宋寧宗慶元三年，廣東提舉鹽茶徐安國派人去大嶼山緝捕民間鹽販，引起咗島上鹽民嘅大規模反抗。數百鹽民以萬登為首，仲有意打去廣州城，但被官兵發射嘅火箭擊潰咗，跟著啲官兵殺嗮啲島民，遇難者有130多人，官府仲留咗三百官兵駐守著大奚山，至慶元六年再將當中嘅150人改駐官富場。
1564年4月，潮州柘林嘅水兵因缺餉斷糧而起事，其中徐永泰等人帶水兵，仲集結埋其他嘅武裝，到達咗虎門附近嘅三門海，嚴重威脅到廣州。嗰時做過濠鏡葡萄牙人首領嘅佩雷拉，派人去到廣州，同明將俞大猷話願意出兵協助平亂。
葡萄牙人喺澳門仲搞過佛郎機炮製造業，同廣東有過緊密聯繫。似喺嘉靖三十六年，葡萄牙鑄造專家伯多祿·波加羅喺西望洋半山興建咗鑄炮廠，鑄炮工係搵咗佛山鑄鐵工人嚟做嘅，火藥同鑄鐵原料亦係由廣東提供，製成品仲會經由廣州等地向內地販售。
去到咗萬曆四十八年，廠係夠規模生產埋銅炮、鐵炮，而喺呢一年，明廷批准咗李之藻門人張燾到澳門購買佛郎機炮，時廣東按察司吳中偉仲協助埋呢單交易。崇禎二年初，明廷又試過派兩廣軍門李逢節、王尊德去澳門伯加祿炮廠度入手10個佛郎機炮，啲到手嘅裝備係經廣州北上，送咗入北京嘅琉璃河。
《絕地狂逃》係一部2015年動作驚慄片，為尊艾力道鐸執導，並同細佬德魯一齊編劇。由奧雲韋遜、Lake Bell、Pierce Brosnan、Sterling Jerins同Claire Geare主演。
故事主角傑克·杜威一家因工作緣故要由美國搬到東南亞，唔好彩捲入當地嘅暴力革命。暴動份子對排外情緒升級至向歐美白人落手，令傑克同佢家人必須喺亂黨嘅追殺下逃亡。電影帶出「戰亂」嘅恐怖情況、「革命」嘅客觀同人道問題，而「戰爭」中人民嘅反應。
嗅覺系統指感受氣味嘅感受系統。大部份哺乳類同爬蟲類動物嘅嗅覺系統由主要嗅覺系統同輔助嗅覺系統組成，前者負責感應氣態物質嘅氣味，後者則負責感應液態物質嘅氣味。大多數行為研究表明輔助嗅覺系統接受嘅氣味通常係信息激素。
1993年被委任為香港司法機構裁判官。1998年被委任為區域法院法官，2001年被委任為首席區域法院法官，2006年被委任為香港高等法院原訟法庭法官。2009年被委任為選舉管理委員會主席，並分別喺2013年同2017年再度獲委任，佢嘅現任任期到2022年8月16號為止，由陸啟康繼任。
斗湖省佔沙巴州總人口26%，主要原住民包含巴瑤族、Suluk人、Ida'an人、Tidong人、科科斯群島馬來人、Murut人、倫巴旺族同埋少數混血族群。亦有嚟自印尼嘅大量合法同非法移民，例如布吉納人同托拉查人，以及嚟自東帝汶嘅東帝汶人，嚟自菲律賓嘅Tausūg人同維薩亞人以及南亞同西亞移民，包括巴基斯坦人、印度人同阿拉伯人亦可以喺斗湖省搵到。
斗湖港係沙巴州入面繼亞庇同山打根之後嘅第三大港口。呢個港口係主要嘅木材同農產品出口中心。斗湖省入面有兩個內陸機場，一個喺斗湖，另一個喺拿篤。斗湖省範圍包括西巴丹島同利吉丹島嘅島嶼，以及石峇迪島嘅北半部。
《以斯拉記》係《舊約聖經》嘅歷史書，天主教譯做《厄斯德拉上》，由以斯拉大概喺公元前460年完成。以斯拉喺波斯帝國摧毀巴比倫帝國之後，重建耶路撒冷嘅工作陸續完成，以斯拉帶領一批猶太人返回應許之地，以斯拉記就係記述呢位猶太人喺呢段時期嘅經歷。
喬峰係金庸小說《天龍八部》其中一位主角，佢同蕭遠山、慕容博、鳩摩智並稱天龍四絕。喬峰本身係契丹人，由於被漢人養大而改名，而佢嘅真名係蕭峰。喬峰為人正派，義薄雲天，智勇雙全，豪氣萬丈，至情至性，有情有義，幾乎集金庸小說所有男主角嘅優點於一身，係一位近乎完美嘅英雄。
蕭峰係契丹人，佢一個月大嗰時父母為咗帶佢去探佢阿婆已經過雁門關俾中原武林圍攻，後來佢阿爸為咗殉情而將佢掟畀汪劍通，後來汪劍通同智光大師再將佢托畀喬三槐夫婦，並將佢改名喬峰。喬峰先後拜玄苦同汪劍通為師，但汪劍通一直唔放心喬峰，所以要喬峰破三大難題立七大功勞先肯讓丐幫幫主之位畀佢。
後來由於伏牛派柯百歲同少林玄悲懷疑係俾慕容復殺死所要喬峰打算親自去江南去搵個水落石出以還慕容復清白。途中佢喺無錫松鶴樓認識段譽並同佢結拜做兄弟，之後佢喺杏子林同丐幫幫眾解釋兇案嘅元兇唔係慕容復。後來丐幫四長老叛變，喬峰自插四刀為長老贖罪。
後來馬夫人叫徐長老請來單正、譚公、譚婆、趙錢孫同智光大師揭穿喬峰生世甚至想踢佢出幫，但喬峰唔相信並打算查個水落石出，喺佢走嗰時佢發誓一世唔會殺漢人。喺佢搵佢養父養母同師傅問佢生世時，佢哋先後俾人殺死，少林寺啲人都認為佢係殺人兇手所以打算圍攻佢，佢逃走嗰時無意間連累咗阿朱。
為咗醫好阿朱，喬峰主動去聚賢莊赴約，並同昔日好友用斷義酒劃清界線，並求白世鏡代佢求薛神醫醫阿朱，之後喺聚賢莊大開殺戒，後尾佢俾黑衣人救走。佢好返嗰時打算去雁門關查探自己身世，並同阿朱喺雁門關重逢，甚至確認自己真係契丹人。
為咗搵邊個係「帶頭大哥」，一直牽連咗十幾條人命，而佢懷疑嗰班人都係俾「大惡人」殺死。後來佢從智光大師口中得知佢身世，並用返佢真名蕭峰。後來佢喺馬夫人口中得知帶頭大哥係段正淳，並遠赴小鏡湖搵段正淳報殺父之仇，佢本身以為打死咗段正淳，點知原來嗰個段正淳係阿朱扮嘅，因為段正淳係阿朱個阿爸。
喺阿朱死前，喬峰應承阿朱會代佢照顧阿紫。後來由於佢誤傷阿紫，所以佢帶阿紫去長白山搵人參，途中同完顏阿骨打同耶律洪基結為兄弟，原來佢位阿哥就係大遼皇上。後來由於佢為耶律洪基平定皇太叔之亂所以被封為南院大王。
後來蕭峰為咗救阿紫而率領燕雲十八騎上少林寺，俾莊聚賢、丁春秋同慕容復圍毆。之後再同虛竹段譽極為三兄弟大戰莊聚賢、丁春秋同慕容復三人。後來蕭峰喺少林寺同蕭遠山相認，原來佢一直所搵嘅「大惡人」就係佢阿爸蕭遠山，後來仲知道原來「帶頭大哥」係玄慈，之於三十年前雁門關之前嘅幕後主腦係慕容博。
後來蕭峰答應佢阿爸阻止遼帝侵宋，之後佢同虛竹段譽去西夏競選駙馬。當西夏選完駙馬時，耶律洪基逼蕭峰攻宋，後來蕭峰打算跟阿紫逃出南京，點知中咗酒毒並困喺鐵籠。後來蕭峰被中原武林人士所救，並喺完顏阿骨打幫助下逃出雁門關。
碼頭原本想開條去中環嘅渡輪航線，2005年第一次招標，但係冇人投。香港迪士尼樂園開咗之後一直都冇渡輪服務。香港政府喺2007年再招標，但係都無人問津。而家座碼頭日日嚮處曬太陽，冇乜為，但間中有私人遊艇停泊。
李山海，字汝受、號鵝溪、終南睡翁、竹皮翁、枾村居士、諡號文忠，係大朝鮮國中期文臣、政治人、儒學者、畵家、性理學思想家。東人黨黨員、北人黨嘅首任黨首。係李氏朝鮮前期嘅四六臣嘅一人李塏嘅從4代孫、土亭秘訣嘅著者土亭 李之函嘅姪子。
鄭益龍，男，漢族，中華人民共和國廣東汕頭潮陽區人，係武警廣州市支隊船艇大隊副政治教導員，1997年12月入伍，1998年12月入黨。2013年3月1號下晝陪外父去睇醫生，途中跳落珠江救返跌落江嘅汕頭人陳永標，自己就畀激流衝走。
事發之後，武警廣州市支隊船艇大隊官兵第一時間派咗586號艇展開搜救，又協調駐地政府同埋海事部門配合，喺珠江沿岸設置搜救站，無間斷噉搜救。到3月2號，警方再出動3個派出所、1個大隊、6艘搜救艇、6名蛙人，一共41名警員進行搜索。
直到目前為止，美國一共出現過5個總統，喺選舉嘅時候輸咗普選票，但係因為贏得比較多嘅選舉人團票，成為咗美國總統。另外，1960年嘅總統選舉，亦因為選舉人團制度衍生普選票計算方法差異，有部份觀點亦將嗰屆當選嘅甘迺迪，當作贏選舉人票輸普選票嘅美國總統。
喺第10屆美國總統選舉入面，其中18個州嘅選舉人係由普選產生。當時安德魯·傑克遜得票最多普選票但係無當選，因為根據美國憲法第十二修正案，只有競選人贏得絕對多數嘅選舉人團票先可以當選，但當時四位候選人無人過半，所以最終交畀眾議院裁決，由代表24個州多數黨嘅24名眾議員，針對選舉人票最多嘅三名候選人舉行應變投票，亞當斯獲十三票，多過傑克遜嘅七票、庫勞福德嘅四票，當選總統。
兩邊都話自己喺佛羅里達、路易斯安納同埋南卡羅來納州贏到選舉人團選票。最後，國會設立咗一個兩黨共同參與嘅聯邦選舉委員會，成員包括眾議員、參議員同埋最高法院法官。而呢個委員會，當時就決定將廿幾張有爭議嘅選舉人選票畀嗮海斯。
喺1960年嘅第44屆美國總統選舉，一般人都會視民主黨嘅甘迺迪喺普選票同埋選舉人票都勝出咗。不過，由於當年亞拉巴馬州產生十一個選舉人嘅方法同大部份嘅州唔同，十一個選舉人唔使綑綁一齊畀票贏出嘅候選人，只要係同一個黨就得，而選民就可以投最多十一個選舉人。
民主黨雖然贏得十一個選舉人位置，其中六個人冇投畀甘迺迪，投咗畀同屬民主黨嘅 Harry Flood Byrd Sr.。對於甘迺迪實際普選票贏咗幾多，計算方法亦有得拗，有人就認為甘迺迪應該只係計佢得到十一個民主黨選舉人最高得票者嘅 5／11，即係 147,295 票，同官方計佢 318,303 票，相差 171,008 票。
呢種計算方法，當年 Congressional Quarterly 都有使用。由於甘迺迪喺全國普選票只係贏 112,827 票，所以知名政治記者 John Fund 同 Sean Trende 就認為，當年其實係共和黨嘅尼克遜贏得普選票。
喺第54屆美國總統選舉入面，兩個主要參選人，一個係德克薩斯州州長、共和黨候選人小布殊，另一個係當時嘅美國副總統、民主黨候選人戈爾。雙方喺俄勒岡、新墨西哥同埋佛羅里達三個州鬥到難分難解，戈爾最後喺俄勒岡同埋新墨西哥贏咗個馬鼻，剩低佛羅里達就成為最後一隻決定勝負嘅棋。
喺第58屆美國總統選舉入面，好多選舉民調都估希拉莉會贏，估佢喺普選票會贏百分三左近。最後希拉莉獲得嘅普選票多過當勞侵接近三百萬票，但係喺選舉人票制度嘅情況下，特朗普攞到嘅選舉人票比起希拉莉多，另外呢次選舉亦出現咗7個失信選舉人，係近百年來最多。
睇咗唔覆，或者叫睇完唔覆，係種用即時通訊軟件嘅行為，即係睇咗對方個訊息之後唔覆返人。呢種行為最先響日本畀人攞出嚟講，皆因當地好興用嘅即時通訊軟件LINE，有功能畀人知道對方睇咗自己個訊息未，如果知道對方睇咗唔覆，就會覺得對方有問題。
生查子係一個詞牌，又有名叫遇仙槎、美少年、楚雲深、梅和柳、晴色入青山，雙調共四十字，八句，望起身似兩首五言絕句拼埋噉，押仄聲，上聲去聲通押。原先係唐教坊曲，詞牌相傳係北宋歐陽脩所創。呢隻詞牌大多寫少年離愁，抒發怨抑、相思嘅情緒。
南北朝編寫嘅《荊楚歲時記》就講咗噉嘅故仔，話漢武帝嘅使者張騫出使西域時好留心諸國嘅地理氣候、風土人情，到咗大夏國聽到話有條河溯流而上就會去到大江大河嘅源頭，於是自己坐木筏去，行行下水面越來越闊，好大霧，啲霧散咗剌，見到一邊有個女嘅織布，一邊有個男嘅牽牛飲水，原來佢去咗天河。
呢啲故仔一直作為奇聞異事以民歌流傳，有啲民歌單純唱尋仙遊記，有啲歌詠牛郎織女。南北朝時，因為讀音字形相似，「星槎」時時通假成「生槎」，又因為「槎」字生僻，乾脆寫成「生楂」「生查」，流傳到唐代，民歌「生查子」變成教坊曲，失卻咗尋仙嘅歌詞內容。
所謂楂梨，係因為山楂消食化積，梨止咳潤肺，舊時啲人將山楂同梨洗咗後，去皮去核，一齊整碎落鑊文火煮，落埋蜜糖，等佢凝固成膠噉，就係酸甜潤喉嘅小食「查梨條」，又叫「楂梨膏」。啲貨郎小販走街串巷、沿途叫賣，爲楂梨唱咗套詞。
比如元雜劇《百花亭》就有小販王小二喺道唱楂梨膏食咗令人「調和臟腑」「補虛平胃」「止咳清脾」，重誇大講可以「成雙作對」「助起添歡」「諸災不犯」「百病都安」，因為小販嘅言詞面口，「賣查梨」呢個詞有刻意作笑擦鞋、輕薄唔識規矩嘅意味。
不過今日嘅校正嘅講法認為，「生查子」曲調初創時應該未有楂梨膏呢樣嘢食，認為清人嘅攷據唔妥，不過有可能係源自啲人摘、揀山楂時唱嘅民歌，不過呢點不可攷。所以據呢個講法，呢個詞牌嘅意思係「生嘅山楂子」，讀法唔同星槎嗰個講法。
電車路，係指電車經過嘅個一條馬路，嚮香港只有香港島北，先至有個一條電車路，佢嚮香港地獨一無二，所以一講起，本地人就個個都明。電車路上，有一條由香港電車公司起嘅電車軌、電車站同埋半空上面掛著嘅供電電纜。
戰列艦，戰鬥艦，係裝有厚裝甲同大口徑艦炮嘅大型軍艦，係人類創造嘅最龐大同復雜嘅武器系統之一。從19世紀末到第二次世界大戰，戰列艦作為海軍入面最大嘅武裝艦艇，曾經係一個國家海軍力量嘅標誌，因此經常被稱為主力艦。
戰列艦呢個名詞來源於風帆戰鬥艦由17世紀中葉到19世紀中葉，主要排成戰列線進行戰鬥嘅大型軍艦。隨著蒸汽機、高爆彈同鋼鐵裝甲嘅發展，19世紀後期出現咗稱為鐵甲艦嘅蒸汽動力裝甲戰艦，即係後來嘅戰列艦同裝甲巡洋艦嘅前身。
1906年服役嘅英國海軍無畏號標誌著「巨艦大炮時代」嘅開始。後來所有按無畏號嘅概念設計嘅戰列艦都被稱為無畏艦，而之前設計嘅戰列艦就稱為前無畏艦。冇幾耐之後，出現咗強大過無畏艦嘅巨型戰列艦「超無畏艦」。
海軍大國爭相建造戰列艦，引起咗長期嘅軍備競賽。 第一次世界大戰裡面嘅日德蘭海戰，係史上規模最大嘅戰列艦海戰。戰後，各個海軍大國通過《限制海軍軍備條約》對締約國戰列艦嘅數量同性能作出限制。條約生效期間被稱為「海軍假日」。
條約失咗效之後，出現咗最後一波建造戰列艦嘅熱潮，出現咗排水量超過60,000噸嘅巨艦。不過，雖然係恁，但係戰列艦嘅價值一路都受到質疑。魚雷、潛艇同飛機嘅造價低過戰列艦好多，但係都能夠對戰列艦造成嚴重傷害。
第二次世界大戰期間，航空母艦逐漸取代咗戰列艦，成為海戰嘅主導力量。戰後，生還嘅戰列艦紛紛走上退役嘅道路，而剩返嘅建造計劃亦都被人取消咗。只有美國海軍曾經喺幾次戰爭入面重新將幾部戰列艦投入使用。美國嘅最後兩部戰列艦威斯康星號同密蘇里號分別喺1991年同1992年退役，並分別喺2006年同1995年被海軍除籍。
風帆戰列艦係一種大型嘅木質帆船，其主要武器，即射程同精度都有限嘅火砲，主要安裝於低層甲板，與龍骨成直角，通過舷側炮眼向外開火。 風向對佢嘅戰鬥性能有非常大嘅影響，喺戰鬥中，軍艦之間嘅通信亦由於噪音同煙霧嘅影響而相當困難。
呢啲條件同戰爭實踐喺17世紀中葉產生嘅結論係喺戰鬥中，軍艦必須始終排成縱列，喺通過敵艦附近時側舷齊射。強大到足以列於呢條戰列線中嘅軍艦就稱為戰列艦，風帆戰列艦有兩層或三層火砲甲板，裝有50門以上門甚至上百門各種口徑嘅火砲。
最常見嘅係裝有74門火砲嘅船型。典型嘅74門砲風帆戰列艦排水量達1630噸，長52米，寬14米，食水7米，有700名船員。19世紀上半葉，蒸汽機同螺旋槳亦被應用於風帆戰列艦，1850年下水嘅法國海軍拿破崙號係世界上第一艘使用蒸汽動力嘅戰列艦，同時亦保留咗風帆。
風帆戰列艦係風帆時代海軍嘅主力艦，1800年，各海軍大國風帆戰列艦總噸位為英國33.0萬噸，西班牙17.6萬噸，法國13.6萬噸，沙俄14.5萬噸。 特拉法爾加海戰中英國皇家海軍指揮官納爾遜嘅旗艦勝利號係唯一保存至今嘅風帆戰列艦。
爆破彈對於木質船體係巨大嘅威脅。1841年，呢種武器喺傳入法國同美國後立刻成為戰列艦嘅標準裝備。喺克里米亞戰爭中，6艘俄羅斯帝國風帆戰列艦同兩艘三桅砲艦用爆破彈摧毀咗奧斯曼土耳其嘅7艘三 桅戰艦同3艘平甲板砲艦，砲擊金伯恩時法軍亦使用咗類似嘅武器。
然而木質軍艦唔容易被實心彈擊沉。喺1866年利薩海戰中，奧地利帝國嘅皇帝號無裝甲風帆戰列艦穿過混亂嘅戰場，衝撞一艘意大利鐵甲艦。同 時被意大利鐵甲艦擊中80次，其中大多係實心彈，但至少一發係300磅砲彈。
爆破彈喺克里米亞戰爭中顯示咗威力之後，裝甲成咗軍艦嘅必須裝備，1859年，法國建成咗第一艘大型鐵甲艦光榮號 ，排水量 5,630 噸，航速13節，船體包覆有110到119毫米厚嘅裝甲。 1861年，英國亦建成咗第一艘鐵甲艦勇士號，排水量達9,358噸。
1870年，單脹式發動機喺軍艦上應用。 1873年服役嘅英國蹂躪號乃史上第一艘唔用風帆，完全蒸汽動力嘅主力軍艦，排水量達9180噸。 1885年，三脹式發動機喺軍艦上應用。 1860年代到1890年代，英國皇家海軍一直使用火管鍋爐產生蒸汽，1890年後開始使用蒸汽壓強更高嘅水管鍋爐，燃料係煤。
無畏號採用同一口徑嘅大型火砲，同高功率嘅蒸汽輪機，排水量18,110噸，最高航速21節。各國海軍學習模仿並加快競爭。如，德國嘅拿騷級、美國嘅南卡羅來納級。英國同德國並展開大規模嘅海軍軍備競賽。 1914年一戰爆發前，此類戰艦喺英國已有73艘，德國52艘。
1922年，五大海軍強國舉行華盛頓會議。美國、英國、日本、法國同意大利簽訂《限制海軍軍備條約》，限制主力艦嘅噸位、主砲口徑，同主力艦嘅噸位比例。1930年再以《限制同削減海軍軍備條約》補充規定。華盛頓海軍條約到1936年期滿，呢幾近15年間，各國皆停止新建大型戰艦，轉而改造已有嘅戰艦。
凡爾賽條約於1920年生效，規定德國戰艦排水量必須低於10,000噸，主砲口徑低於280毫米。德國遂改而建造重量較輕、裝甲較薄、火力同機動力較強嘅戰艦，稱之為裝甲艦。其船體以焊接而非鉚接來減輕重量，並採用新型柴油機取代蒸汽輪機，續航力增加且最高航速達28節。
1936年12月31號，華盛頓海軍條約期滿作廢，各強國重新建造戰艦。英國建成5艘英王喬治五世級戰列艦同1艘前衛號戰列艦。美國建成2艘北卡羅來納級戰列艦、4艘南達科他級戰列艦，同4艘衣阿華級戰列艦。日本建成2艘大和級戰列艦。
然而喺二戰中，航空母艦同潛艇至係海戰嘅主要艦種，戰艦逐漸淪為次等角色。大西洋戰場上，英國海軍大規模圍剿德國嘅2艘俾斯麥級戰列艦。諾曼第戰役中，英國同美國嘅舊戰艦用於炮轟岸上目標。其餘時間，戰艦主要用於護航任務。
太平洋戰場上，美國8艘舊式嘅慢速戰艦喺珍珠港事件受損。6艘修理後用於轟擊岸上目標，新建嘅高速戰艦就用嚟航空母艦戰鬥群嘅防空警戒。1944年，美國6艘戰艦參與萊特灣海戰嘅蘇里高海峽，擊沉日本山城號戰艦。
1945年8月15號，盟軍喺密蘇里號戰列艦接受日本正式投降，訂定投降文件。戰艦嘅光榮生涯喺此達到頂峰，以及終點。二戰後，各國戰艦紛紛作為廢鋼鐵被出售拆毀，或作為靶艦同武器試驗平台被摧毀。美國衣阿華級戰列艦投入韓戰同越戰後退役封存。
屏山古井係香港元朗屏山文物徑其中一項古蹟，喺楊侯古廟同上璋圍之間嘅小路旁邊，佢嘅建造年期已經無從考証。據鄧氏族人相傳，呢口井係由坑頭村嘅村民所起，喺18世紀後期上璋圍立村之前已經存在，曾經一度成為坑頭同上璋圍兩條村食水嘅主要來源。
陳欣兒大學讀香港理工大學社會政策及行政系，實習嗰陣已經幫過民主黨手，之後就正式加入民主黨，開始做南區區議員區諾軒嘅議員助理。隨住區諾軒退出民主黨同參選立法會補選做咗立法會議員，區決定將區議員職務交棒畀陳欣兒。
《毒舌大狀》係2023年上畫嘅港產片，由黃子華、王丹妮、廖子妤、王敏德、何啟華、楊偲泳、謝君豪、栢天男主演，吳煒倫執導。故仔講一單國際名模涉嫌虐待自己個女嘅官司。套戲係黃子華繼《飯戲攻心》之後嘅電影作品，而套戲亦係主演《梅艷芳》嘅王丹妮同廖子妤嘅第二度合作，戲入面嘅關係變成敵對。
李花塵喺2014年10月打完日本牧之原女網職業賽之後，就去咗美國密西西比州立大學求學，冇再打職業網球賽，只係平時打吓美國嘅大學聯賽。事隔兩年，渠喺2016年6月趁住學校放假返臺灣，參加咗總獎金1萬緡美元嘅華國三太子國際女子網球錦標賽，點知渠連贏5場，繼2011年台北舉行嘅神腦國際盃之後攞咗渠個人第二座職業單打冠軍。